
Text rozhodnutia
Súd: Krajský súd Žilina Spisová značka: 25Sa/26/2016 Identifikačné číslo súdneho spisu: 5016200646 Dátum vydania rozhodnutia: 28. 09. 2016 Meno a priezvisko sudcu, VSÚ: Mgr. Nora Tomková ECLI: ECLI:SK:KSZA:2016:5016200646.1 Uznesenie Krajský súd v Žiline - správny súd, v konaní vedenom pred sudkyňou Mgr. Norou Tomkovou, v právnej veci žalobcu: Brantner Fatra, s. r. o., so sídlom Robotnícka 20, 036 01 Martin, IČO: 31 578 861, proti žalovanému: Inšpektorát práce Žilina, so sídlom Hlavná 2, 010 09 Žilina, o preskúmanie zákonnosti protokolu žalovaného č. IZA-18-19-2.2/P-J2-16 zo dňa 31.05.2016, takto r o z h o d o l : Súd konanie z a s t a v u j e . Žalovanému p r i z n á v a proti žalobcovi náhradu trov konania. o d ô v o d n e n i e : 1. Žalobou zo dňa 28. júla 2016 domáhal sa žalobca zrušenia protokolu žalovaného č. IZA-18-19-2.2/ P-J2-16 zo dňa 31.05.2016 v znení Dodatku č. 1 k protokolu zo dňa 28.06.2016 vo výroku žalovaného, a to v časti G. písm. a), v ktorom žalovaný uvádza, že zo strany poškodeného zamestnanca neboli zistené nedostatky v príčinnej súvislosti so vznikom pracovného úrazu a vec vrátil žalovanému správnemu orgánu k ďalšiemu konaniu s usmernením žalovaného na opravu protokolu zo dňa 31.05.2016 v znení Dodatku č. 1 k protokolu, a to tak, že zaviaže žalovaného predmetný protokol upraviť a vydať opravený predmetný protokol v časti G. písm. a) s výrokom, v ktorom uvedie, že poškodený zamestnanec je z dôvodov porušenia svojich nadriadeným zamestnancom uložených pracovných povinností v súdom stanovenej percentuálnej miere spolu zodpovedný za vznik závažného pracovného úrazu, ktorým došlo k jeho telesnému poškodeniu, v prípade úspechu žalobcu zaviazal žalovaného k úhrade trov konania. 2. Podaním doručeným správnemu súdu dňa 7. septembra 2016 oznámil žalobca, že žalobný návrh berie v celom rozsahu späť. 3. Podľa § 99 písm. a) zákona č. 162/2015 Z. z. Správneho súdneho poriadku (ďalej len SSP) správny súd konanie uznesením zastaví, ak žalobca vzal žalobu späť skôr, ako správny súd vo veci rozhodol. 4. Podľa § 171 ods. 1 SSP ak účastník konania procesne zavinil odmietnutie žaloby alebo zastavenie konania, správny súd prizná trovy konania ostatným účastníkom konania. 5. Žalobca žalobou disponuje až do momentu vyhlásenia rozsudku alebo vydania uznesenia vo veci samej. 6. Na základe dispozitívneho úkonu žalobcu súd konanie zastavil v súlade s ust. § 99 písm. a) SSP. 7. O trovách konania súd rozhodol podľa § 171 ods. 1 SSP, podľa ktorého ak účastník konania procesne zavinil zastavenie konania, správny súd prizná trovy konania ostatným účastníkom konania. Poučenie: Proti tomuto uzneseniu n i e j e prípustná kasačná sťažnosť. (§ 439 ods. 2 písm. a) SSP)

